Diari Oficial de la Generalitat Valenciana


Sumari del DOGV 9542, del 27-02-2023 (2023/1536)

RESOLUCIÓ de 14 de febrer de 2023, de la sotssecretària d'Innovació, Universitats, Ciència i Societat Digital, per la qual es remet l'expedient administratiu objecte de recurs al Tribunal Superior de Justícia de la Comunitat Valenciana i se citen a termini els interessats en el procediment ordinari 4/000017/2023, per a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9542

Data del DOGV
:   27-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1536


Data del document
:   14-02-2023

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 14 de febrer de 2023, de la sotssecretària d'Innovació, Universitats, Ciència i Societat Digital, per la qual es remet l'expedient administratiu objecte de recurs al Tribunal Superior de Justícia de la Comunitat Valenciana i se citen a termini els interessats en el procediment ordinari 4/000017/2023, per a comparéixer en la via jurisdiccional. [2023/1536]  
  
La Sala Contenciosa Administrativa del Tribunal Superior de Justícia de la Comunitat Valenciana, Secció 4, ha reclamat a aquest òrgan administratiu l'expedient referit al procediment que es descriu:  
  
  
Referència del tribunal: procediment ordinari 4/00113/2023.  
NIG: 46917-91-2-6412-6986608.  
Recurrent: Fundació de la Comunitat Valenciana Unidad Ellis Alicante.  
Interessats: que complisquen els requisits legals per a comparéixer en el procediment.  
  
Descripció: recurs contenciós administratiu interposat contra la resolució de la Sotssecretaria de 7 de novembre de 2022, la Conselleria d'Innovació, Universitats, Ciència i Societat Digital, per la qual es va desestimar el recurs de reposició interposat contra una resolució prèvia de 12 de juliol de 2022, de reintegrament parcial per justificació insuficient de subvenció concedida pel Decret 202/2020, de 4 de desembre del Consell.  
  
D'acord amb el que s'estableix en l'article 49 de la Llei reguladora de la jurisdicció contenciosa administrativa, resolc remetre a la sala l'expedient administratiu de referència i citar a termini les persones interessades en el procediment descrit, a fi que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, secció 4. No obstant això, es fa constar que la Generalitat Valenciana, representada pels lletrats i per les lletrades de l'Advocacia General, compareix en aquest recurs en defensa del manteniment de l'acte contra el qual s'ha recorregut.  
  
Alacant, 14 de febrer de 2023.- La sotssecretària de la Conselleria d'Innovació, Universitats, Ciència i Societat Digital: Verónica López Ramón.